Bygda fikk veiforbindelse til Eidsdal i 1958. Veiforbindelse til Tafjord over Herdalen har vært vurdert, på 1980-tallet ble det arbeidet for bro over fjorden til Fjøra/Valldal. Bygda fikk strøm fra Tafjord på 1920-tallet. Jordbærdyrking ble introdusert i Norddal (og Valldal) omkring 1900. Det har vært noen mindre trevare og byggevarebedrifter på stedet. Fra 1930 til 1979 ble det brutt olivin som blant annet ble levert til Bremanger smelteverk. På det meste brøt 25-30 mann 600 tonn olivin i døgnet. Olivinmassen ble lastet rett på båt.